Publication: Magyar Közlöny
Issue: MK-2011-27 (Year: 2011, Number: 27)
Era: contemporary
Section: Gt.: a gazdasági társaságokról szóló 2006. évi IV. törvény
Paragraph Index: 86

8. A felügyeleti díj adatszolgáltatás kitöltésének általános előírásai A pénzforgalmi intézmény a Felügyelet által kiadott tevékenységi engedélyről szóló határozat keltétől a felügyeleti engedély visszavonásáról szóló határozatban megjelölt dátumig köteles felügyeleti díj adatszolgáltatás teljesítésére. Felügyeleti alapdíj bevallást köteles készíteni és a Felügyelet részére megküldeni minden a naptári év első napján engedéllyel rendelkező pénzforgalmi intézmény. Amennyiben a tevékenységi engedély megadása, illetve visszavonása negyedév közben történik, a felügyeleti változó díj számítása a működés időtartamára időarányosítással történik. A tevékenységének felfüggesztése vagy szüneteltetése nem érinti a jelentési kötelezettséget, a felügyeleti díj összegét és esedékességét. A pénzforgalmi intézmény annak szervezeti átalakulása (beolvadása, egyesülése) esetén az átalakulást (beolvadást, egyesülést) kimondó határozatban, végelszámolása esetén a végelszámolást kimondó határozatban megjelölt dátumig köteles az adatszolgáltatás teljesítésére. A felügyeleti díj (alapdíj és változó díj) számítása és bevallása ezer forintban történik. A díjfizetésre kötelezett akkor is köteles a bevallást benyújtani, ha az adott időszakban díjfizetési kötelezettsége nem keletkezik. A felügyeleti díj pénzügyi teljesítése során a Pénzügyi Szervezetek Állami Felügyeletéről

Source: https://magyarkozlony.hu/hivatalos-lapok/e033a107f01f229b24b61639b1504b9baadbbdfe/dokumentumok/55df133e548a31928afa2e5e78be8d533e61efd3/letoltes